

**Құбыр желісі көлігін дамыту жөніндегі жекелеген мәселелер**

Қазақстан Республикасы Үкіметінің 1999 жылғы 29 сәуір N 513

      Қазақстан Республикасы Үкіметінің тапсырмасы бойынша мұнай өндіруші компаниялар әзірлеген экспорттық құбыр желісі жүйелерінің жобаларын зерделеу мен дайындаудың тиімділігін арттыру мақсатында Қазақстан Республикасының Үкіметі қаулы етеді:   
      1.   
      ЕСКЕРТУ. 1-тармақ алынып тасталды - ҚР Үкіметінің 2001.05.02. N 591   
               қаулысымен. P010591\_   
      2. "ҚазТрансОйл" мұнай тасымалдау жөніндегі ұлттық компаниясы" жабық акционерлік қоғамы (келісім бойынша):   
      а) Атырау-Самара мұнай желісінің өткізу қабілетін жылына 15 тоннаға дейін арттырудың жобасын әзірлеуді және іске асыруды қамтамасыз етсін;   
      б) Қазақстан Республикасының Үкіметі тапсырмаларының шарттарына сәйкес Каспий арқылы өтетін мұнайгаз желілерінің және онымен қабаттастырылған көлік жүйелерінің ТЭН-ін әзірлеуді жүзеге асырсын;   
      в) Қазақстан-Түркменстан-Иран мұнай құбырының жобасы бойынша қажетті техникалық-экономикалық зерттеу жүргізсін.   
      3. "ҚазТрансОйл" мұнай тасымалдау жөніндегі ұлттық компаниясы"

жабық акционерлік қоғамы Қарашығанақ өнімінің Қарашығанақ мұнайгаз

конденсаты кен орны бойынша өнімді бөлу туралы келісімнің 7.2-бөлімнің

шарттарына сәйкес Қазақстан Республикасының Өкілетті Органы - "Қазақойл"

ұлттық мұнайгаз компаниясы жүргізетін Каспий Құбыр желісі Консорциумының

жүйесіне қосылуы жөніндегі мәселелерді талқылауға қатыссын.

     4. Осы қаулы қол қойылған күнінен бастап күшіне енеді.

     Қазақстан Республикасының

       Премьер-Министрі

   Оқығандар:

  Қобдалиева Н.

  Омарбекова А.

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК